**NÁRODNÁ RADA SLOVENSKEJ REPUBLIKY**

**VII. volebné obdobie**

## Návrh

## Zákon

z ...................2016,

## ktorým sa mení a dopĺňa zákon Národnej rady Slovenskej republiky

## č. 152/1995 Z. z. o potravinách v znení neskorších predpisov

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 152/1995 Z. z. o potravinách v znení zákona č. 290/1996 Z. z., zákona č. 470/2000 Z. z., zákona č. 553/2001 Z. z., zákona č. 23/2002 Z. z., zákona č. 450/2002 Z. z., zákona č. 472/2003 Z. z., zákona č. 546/2004 Z. z., zákona č. 195/2007 Z. z., zákona č. 318/2009 Z. z., zákona č. 114/2010 Z. z., zákona č. 349/2011 Z. z., zákona č. 459/2012 Z. z., zákona č. 42/2013 Z. z., zákona č. 36/2014 Z. z., zákona č. 101/2014 Z. z. a zákona č. 30/2015 Z. z. sa mení a dopĺňa takto:

1. V § 6 odsek 5 znie:

„(5) Do obehu je zakázané uvádzať potraviny  
  
a) iné ako bezpečné,8d)  
b) klamlivo označené alebo ponúkané na spotrebu klamlivým spôsobom,   
c) neznámeho pôvodu,   
d) po uplynutom dátume spotreby, alebo

e) po dátume minimálnej trvanlivosti; to neplatí, ak potravina po uplynutí dátumu minimálnej trvanlivosti nie je zdraviu škodlivá, nevhodná na ľudskú spotrebu ani skazená.“.

1. V § 10 písm. c) sa slová „potravín, potravín po dátume spotreby a po dátume minimálnej trvanlivosti“ nahrádzajú slovami „potravín a potravín po dátume spotreby“.
2. V § 12 ods. 1 písmeno h) znie:

„h) nesmie predávať potraviny po uplynutí dátumu spotreby; pri predaji cez internet musia byť ponúkané potraviny po uplynutí dátumu minimálnej trvanlivosti na internetovej stránke zreteľne graficky oddelené od ostatných potravín,“.

1. V § 12 ods. 1 sa za písmeno p) vkladá nové písmeno q), ktoré znie:

„q) je povinný potraviny po uplynutí dátumu minimálnej trvanlivosti umiestniť oddelene od ostatných potravín a označiť ich zreteľnou spoločnou informáciou pre spotrebiteľa o uplynutí dátumu minimálnej trvanlivosti; ak potraviny po uplynutí dátumu minimálnej trvanlivosti nie sú umiestnené oddelene od ostatných potravín a označené uvedenou spoločnou informáciou, každá potravina musí byť zreteľne označená informáciou pre spotrebiteľa o uplynutí dátumu minimálnej trvanlivosti,“.

Doterajšie písmeno q) sa označuje ako písmeno r).

1. V § 28 ods. 4 písm. i) sa vypúšťajú slová „alebo po uplynutí dátumu minimálnej trvanlivosti“.

**Čl. II**

Tento zákon nadobúda účinnosť 1. januára 2017.